safouaneb/arywiki huggingface dataset:
لإقصائيات د كاس لعالم 2022 (إفريقيا)

لفرع لافريقي ديال لاقصائيات د كاس لعالم 2022 هيّا مجموع لماتشات تّاهيلية ل كاس لعالم 2022 ف قطر، لي لاعبينها لفراقي لاعضاء ف لكونفيديرالية د لكورة لافريقية (كاف). هاد لفراقي تنافسو على 5 د لبلايص لمخصصة ل افريقيا ف لمنافسة. ف 29 مارس 2022، تسالاو لاقصائيات د افريقيا ملي تاهّلو 5 د لفراقي هوما لمغريب، تونس، سّينيݣال، لكاميرون، ؤ غانا. فورما. لفراقي لمشاركة. هاد طّابلو كيليستي لفراقي لي بداو لاقصائيات من دّور لّول ؤ لي بداو من دّور تّاني، على حساب لكلاصمة د لفيفا د يوليوز 2019. لبلان. دّور لّول. دّور تّاني. دّور تّالت. 10 لفراقي لي كانو جاو لّولين ف دّور تّاني ف كلا ݣروپ، تاهلو ل دّور تّالت فين غادي يواجهو بعضياتهوم جوج ب جوج من 24 تال 29 مارس، ؤ لفراقي لخمسة رّابحين غادي يتاهلو ل كاس لعالم 2022. لعزلة. لعزلة ديال لماتشات لي حددات اينا فراقي غادي يلعبو معا بعضياتهوم تدارت ف 22 يناير 2022، ف دوالا، لكاميرون، معا 3 د لعشية ب تّوقيت لعالمي. زّلايف د لعزلة تحددو لفراقي ديالهوم على حساب لكلاصمة د لفيفا ديال نونبر 2021 (لكلاصمة د لفيفا د كلا فرقة مديور قدّام سميتها بين جوج قواس). لماتشات ؤ نّتايج. لفراقي لي عندها ترتيب د لفيفا قل (لي جات ف زلافة 2) لعبات هيّا لّولة ف بلادها.
محمد المنور (كاتب مسراحي)

محمد المنور كاتب ؤ مومتيل ؤ موخريج مسراحي مغريبي. لمسرحيات ديالو كاتعلاج قضايا ديال لحياة ليومية د لمغاربا، بحال صّحة ؤ تّعليم، لبيطالة، لهيجرة ؤ غيرها، ب اسلوب كوميدي. شارك ايضا ف بزاف د تّضاهورات تّقافية كا موخريج ؤ مومتيل ؤ مونضّيم، ؤ كا عضو ف لجان د تّحكيم ديال موسابقات.
محمد المنور

محمد المنور (مزيود ف 1 يناير 1951 ف قلعة مݣونة، مات ف 27 غشت 2018 ف رّباط) هوّا كاتب ؤ باحت ؤ موناضيل امازيغي مغريبي. حياتو ؤ لكاريير ديالو. خدا دوكتورا ف تّاريخ ؤ لحضارة ف فرانسا ف 1984، ؤ من بعد دوكتورا جاوجة ف نفس لمجال من جامعة سيدي محمد بن عبد الله ف فاس سايس ف 2011. شد شلا مناصب ف لوزارات ؤ لمؤسسات لحوكومية د لمغريب، منهوم موكلاف ب دّيراسات ف وزارة شّباب ؤ رّياضة، كاتب عام ديال لمكتب لوطني لمغريبي د سّياحة، مودير ديال نفس لمؤسسة ف فرانسا، ؤ عضو ديال لمعهد لملكي د تّقافة لامازيغية من 2006.
لمهدي الناسولي

لمهدي الناسولي، ولاّ لمهدي ناسولي، (تولد ف 1985 ف تارودانت) هو مغني مغريبي ديال لملحون وتاݣناويت. الناسولي شارك ف بزاف د لمهرجانات ف لعالم كامل، وغنا مع بزاف د لمغنيين معروفين منهم تيتي روبان، حمد سلطان، فاتوماطا دياوارا، هندي زهرة و الفا بلوندي. مشهور فانماط الموشح (الملحون) وتاغناويت. الناسولي تطوّر فنياً من بدايات محلية بسيطة حتى ولى مشارك فمهرجانات وطنية ودولية، وغنى مع فنانين معروفين بحال تيتي روبان، حمد سلطان، فاتوماطا دياوارا، هندي زهرة، والفا بلوندي. عندو عدة البومات، واغاني حقّقات شهرة كبيرة فجل المناطق الناطقة بالامازيغية والعربية مثل الجنوب، الاطلس، وحتى فالعاصمة الرباط. لمسار الفني ونقاط الانطلاق. لمهدي الناسولي بدا الغناء منذ الصغر فالاحياء ديال تارودانت، مستمعاً لاساتذة الموشح وتاغناويت اللي عندهم تقليد قديم فالمناطق الجنوبية. تاثّر بموسيقى الاندلس والفن الصقلي، وتعلّم من كبار المغنين المحليين كيف يحافظ على الصوت ويطور الاداء ديالو. فـ2008–2010 بدا كيشارك فمناسبات محلية: حفلات الزواج، المواسم الشعبية، امسيات فالمساجد السّايات، ومعارض فالمناطق القروية. المشاركة ديالو فـمهرجانات كبرى جات من بعد، ومن ابرزها مهرجان موازين. الالبومات والاغاني البارزة. لمهدي الناسولي اصدَر لحد الان ثلاثة البومات رسمية، كل واحد عندو الطابع ديالو: بعض من الاغاني المفردة اللي حقّقات نجاح كبير: - “الناس اللي بْغياتك” - “شدو الصّوت عليا” - “اصوات الليل” المشاركات الوطنية والدولية والتعاون مع فنانين. لمهدي الناسولي ما بقاش غير فالمشهد المحلي؛ التوسع ديالو وصل لمهرجانات كبيرة فالمغرب وخارج المغرب. مثلاً: تعاون مع فنانين معروفين زاد من الشهرة ديالو، بحال: - تيتي روبان: تعاونو معه فالالبومات “الضفاف” و“تازيري” - فاتوماطا دياوارا: غنى معها فحفلات دولية - هندي زهرة، الفا بلوندي وغيرهم الاسلوب الفني والتقني ديال الغناء. الناسولي مَزّج ما بين التقليد والابتكار: كيحتارم قواعد الملحون القديمة وتاغناويت — بحال الميزان الصوتي، الاداء الموشّح، الطرب — لكن كيدير تجديد فالمقاطع الموسيقية، التوزيع، وحتى فالايقاع. كيستعمل الات موسيقية تقليدية مثل «الطبل»، «الربابة»، «الناي»، لكن كذلك الات حديثة فالتوزيع (كـ الجيتار الكهربائي، الكمان، الباص). الصوت ديالو غالباً نقيّ، كيقدّر الملاحظات الدقيقة، وعنده القدرة اما يغني وحدو بصوت عذب او مع فرقة موسيقية كبيرة. التاثير الاجتماعي والثقافي. المهدي الناسولي مَاشي غير فنان غنّى؛ هو رمز ثقافي فالمناطق الجنوبية. من خلال الغناء ديالو: - كيعكس القيم الامازيغية: الكرم، الضيافة، المحافظة على الامثال واللهجات المحلية - كيساعد فانتشار اللغة الامازيغية والزّيغة (التّاغناويت) خصوصاً بين الشباب اللي كيبغيو الموسيقى العصرية - كيساهم فظهور مواهب جديدة فالمناطق النائية: ناس يشوفو فيه مثال وقدوة باغين يغنّيو كيما هو التحديات والمسارات المستقبلية. على الرغم من الشهرة المحققة، الناسولي كيعاني من: - ضعف التوثيق الرسمي لاعماله ← كثير من الاغاني غير متاحة رسمياً - الموارد التقنية والانتاجية في الجنوب قليلة نسبياً - المنافسة من الاغاني التجارية الحديثة والاذاعات اللي كتركّز على الاسلوب العصري اكثر من الاصالة المستقبل ديالو ممكن يكون زوين، الا توفر الدعم من الانتاج، الاعلام، وتسجيل ارشيف موسيقي يضمن البقاء ديال الاعمال ديالو.
لمنتخب لوطني لمغريبي د لكورة

لمنتخب لوطني لمغريبي د لكورة (ب لعربية منتخب المغرب لكرة القدم، ب لامازيغية ⵜⴰⵔⴰⴱⴱⵓⵓⵜ ⴰⵏⴰⵎⵓⵔ ⵏ ⵍⵎⵖⵔⵉⴱ، "تارابوت انامور ن لمغريب")، لي كيتلقّب ب "اسود الاطلس" (سّبوعا د لاطلس) هوّ لفرقة لي كاتمتّل لمغريب بشكل رسمي ف لبوطولات لعالمية د لكورة د رّجال. هاد لفرقة كاتسيّرها لجامعة لملكية لمغريبية د لكورة. لّون لعتيادي باش كايلعب لمونتاخاب د لمغريب هوّا لحمر ؤ لخضر، ؤ هوّا عضو ف لفيفا، ؤ لكاف. لمونتاخاب ربح كاس افريقيا عام 1976، جوج كيسان د افريقيا د لمحليين (ف 2018 ؤ 2020)، ؤ لكاس لعربية مرة وحدة ف 2012. ؤ شارك ف كاس لعالم 6 د لمرات، جوج فيهوم طلع ل دّور تّاني. مرة ف 1986، لي كانت اول مرة شي مونتاخاب ف افريقيا، ؤ تاني مرة شي مونتاخاب ماشي من ؤروپا ؤلا اميريكا كيطلع ل دّور تّاني (مورا كوريا شّمالية ف 1966)، ؤ لمرة لّولة لي كان فيها مونتاخاب افريقي لّول د لڭروپ د كاس لعالم. ف دّور تّاني ديال كاس لعالم 1986 خسر لمغريب ب صعوبة قدّام المانيا لغربية ب واحد ل زيرو، لي نيت وصلات حتال لفينال ؤ جات تّانية. لمرة تّانية فاش طلع ل الدور التاني كانت ف كاس لعالم 2022، لي لمنتخب د لمغريب وصل فيها ل دومي فينال، و كانت احسن انجاز ديالو ف كاس لعالم ل حد الساعة، و لمرة لّولة شي فرقة د افريقيا كاتوصل ل هاد دّور. لمونافسين تّقليديين د لمغريب هوما دزاير، تونس، ؤ مصر، ؤ ف سّنوات لّخرة حتا لڭابون ؤ لكوط ديڤوار حيت تلاقاو ف بزاف د لماتشات معا لمغريب ف سّنوات لّخرة. لمونتاخاب د لمغريب كان لافضل تاريخيا ف افريقيا ملي تكلاصا لعاشر ف لعالم ف ابريل 1998، ف لكلاصمة د لفيفا، ؤ هوّا لمونتاخاب لافريقي لواحيد لي حافض على لكلاصمة لّول ف افريقيا 3 سنين متّابعة من 1997 تال 1999. و عاوتان من دجنبر 2022 تال دابا. لكلاصمة د فيفا ديال لمنتخب هوّ 12 عالمياً (يوليوز 2025). اول ماتش لعبو لمونتاخاب د لمغريب على لمستوى دّولي كان معا لعراق ف 19 اكتوبر 1957، ؤ سالا لماتش ب 3 ل 3. اكبر نتيصار حققو كان على سّعودية ف 6 شتنبر 1961 ملي غلب ب 13 ل 1، ؤ اكبر خسارة تعرّض ليها كانت ضد هنڭاريا ب 6 ل 0. اكتر لعّاب شارك ف ماتشات دولية د لمونتاخاب كان نور الدين النيبت لي شارك ف 115 ماتش دولي، ؤ احسن هدّاف ف تّاريخ د لمونتاخاب هوّا احمد فرس ب 36 بيت. لعَّابا. التشكيلة لحالية. 26 لعَابْ لي لتحت عيطولوم للمشاركة ف كاس لعالم 2022. ف 13 نونبر، نْساحب امين حارث من لبطولة بسباب لاصابة و جا ف مُوطْعُو انس الزروري.
جوطية

جّوطية هيّا سوق ديال لحوايج لقدام ؤلا لمستعملين، كيتدار عادتن ف بلاصة مفتوحة، ؤ كيقدر يكون يومي، سيماني (مرة ف سّيمانة، غالباً ف لويكاند)، ؤلا موسمي (مرة ف لموسم ؤلا ف لعام). جّوطيات كانلقاوهوم ف لعالم كامل، ولاكين طّابع ؤ تّنضيم ديالهوم كيقدر يختالف من بلاد ل بلاد. كاينين شلا نواع د لحوايج لي كيتباعو ف جّوطية، سيرتو لّباس، لاتات، لكتوبا، ؤ لاجهزة د ليليكطرونيك. جّوطية كاتجبد ليها بزاف د لكليان على ود لاتمنة نّازلة د سّلعة لي كاتكون ب جودة مقبولة ؤ شي مرات مزيانة. بعض نّاس كيمشيو ل جّوطية ماشي غير على ود لاتمنة، مي باش يلقاو شي حاجة نادرة ؤ عندها قيمة كبيرة، بحال لكتوبا لقدام، شّقفات د لفلوس، ؤلا لمصنوعات د لخشب. جّوطية كاتختالف على لبازار ؤ على لقيسارية، لي كيكونو ديما كلا نهار، ؤ لبيّاعا فيهوم كيعرضو سّلعة ديالهوم ف حوانت. سّمية. ؤصولوجيا. كلمة جوطية تقدر تكون جات من كلمة لفرانساوية ؤلا بمعنى "مرمي" ؤلا "يقدر يتّرمى". ؤلا تقدر تكون جات من تحريف ديال كلمة "جوق" ؤلا "جوقة" لي ب دّاريجة كاتعني "تجمع د بنادم". كاينة قرية تاريخية سميتها جوطة على واد سبو لي تقدر تكون خدات سميتها حيت كانت ف قرون غابرة سوق كبيرة كيتجمعو فيها نّاس. ف لوغات خرين. ف بزاف د لّوغات لؤروپية، لموقابيل ديال "جوطية" نقدرو نطرجموه حرفياً ب "لمارشي د لڭراد". متلاً ف نّڭليزية، ف لالمانية، سّويدية، لفينلاندية، ؤ لّهجة سّپنيولية ديال جانوب فلوريدا من (ڭرادة). هاد لّوغات يقدرو يكونو طرجمو لموصطلح من لفرانساوية لي يقدر يكون كيرجع ل لقرن 19، حيت لاتات لي كان كيتباع فيه كيكون عامر ب لڭراد. ف لبلدان د لعالم. لمغريب. جّوطية ف لمغريب كاتختالف على نواع خرين د لاسواق تّقليديين، بحال سوق لخوضرا، لقيسارية، تّربيعة (سوق د صّنايعيا) ؤ لمنجرة (سوق نّجارين)، ؤ على لمارشيات ؤ سوپرمارشيات، لا ف نوع سّلعة لمعروضة والا شّكل ؤ تّنضيم د لموضع. ف جّوطيات د لمغريب على جّنب كيقدرو يكونو بيّاعا د لماكلة ؤ لمشروبات، بحال لعاصير د لّيمون، لبيض لمسلوق، معقودة ؤ غيرهوم. لبيّاعا ف لمغريب عندهوم تعابير خاصة باش كيعيطو على لكليان، لي يقدر بنادم مايسمعهومش ف بلاصة خرة بحال:
محمد بن إدريس الكاتي

محمد بن ادريس الكاتي (مزيود ف مراكش) هوّا كاتب مسراحي مغريبي ؤ موناضيل سياسي سابق. حياتو. ف اواخر سّتينات بدا لمسرح ف جمعية "شبيبة لحمراء". ف لبدية د سّبعينات تعين موعليم ف كازا، ؤ ساهم ف تاسيس جمعية "السلام البرنوصي"، ؤ عاون ف تاليف مسراحية "علاش ؤ كيفاش"، ؤ مسراحية "الݣفة" (تاليف محمد قاوتي). ف 1975 نتاقل ل مراكش ؤ لتاحق ب جمعية "ضياء" لي دار فيها اخراج مسراحية "القطار". ؤ عاود رجع ل جمعية "شبيبة الحمراء" لي دار فيها اخراج مسراحية "الارض" لي كان عندها تاتير كبير. ف 1977 تّعتاقل معا مجموعة د لموناضيلين د ليسر تّقدمي، ؤ دوّز 3 سنين ما بين درب مولاي الشريف ؤ لحبس لمدني د مكناس. ملي تّطلق سراحو، رجع ل جمعية "شبيبة الحمراء" ف عوام 1980 ؤ 1981، ؤ خرج مسراحية "لبارح و ليوم". ف 1982، لتاحق ب لمركز تّرباوي ف مراكش، ؤ تخرّج منو ف 1984، ؤ تعيّن ؤستاد ف كازا. من داك لوقت توقف على مومارسة لمسرح، حتا رجع ليه كا كاتب مسراحي.
محمد بوزوبع (مغني)

لحاج محمد بوزوبع (تولد ومات ف فاس - 20 غشت 1939، 21 يناير 2015) كان فنان مغريبي ديال عيساوة و لملحون. حياتو. تولد محمد بوزوبع ف فاس، و كبر ف عائلة مولوعة ب لموسيقا، كتيرشي عيساوة و لملحون، اللي عجبوه تا هو. قرا لموسيقا ف لمعهد د دار اعديل، و موراها دخل لجوق، و بدا تيشارك معاه ف التسجيلات و لحفلات. غنّا لحاج محمد بوزوبع كتر من 170 اغنية و قصيدة منها اللي معروفة تال دابا بحال "خدّوج"، "الدمليج"، و "محمد صاحب الشفاعة".
لونݣاج

لّونݣاج ؤلا لّوغة د لبرماجة هيّا مجموعة د تّعليمات ؤ لقواعد لواجدة لي كاتطرجم ترّينݣة د لحروف ؤلا د لعناصر لمتشافة (ف لحالة د لّونݣاجات د شّوفان) ل لونݣاج د لماكينة باش تحصل على نواع مختالفين د نّتايج (نتيجة د حساب، تبدال ف شّكل ديال شي عنصر د شّاشة، ؤ زيد ؤ زيد). لّونݣاجات د لبرماجة هوما نوع من نواع لّونݣاجات د لورديناتور، ؤ كيتخدّمو ف لبرماجة د لورديناتور باش يامپليمونطيو الݣوريتمات. لمجموع ديال تّعليمات لمتسلسلة لي كاتامپليمونطي شي الݣوريتم كاتسمّا پروݣرام ؤلا برنامج، ؤ نّص د لپروݣرام كيتسمّا كوض سورس. من لبدية د لقرن 19، تستعملو پروݣرامات باش يتحكّمو ف لماكينات، بحال لماكينة د جاكار ديال تّيكستيل، لبواطة د لموسيقا، ؤ لپيانولا (پيانو كيلعب راسو). هاد لپروݣرامات لّولين ماكانوش كيعطيو نتيجة مختالفة (اوتپوت) على حساب شنو تدخّل (انپوت). كاينين لالاف د لّونݣاجات لي تّختارعو ؤ باقين كيتّختارعو. كلا لونݣاج نقدرو نقسّموه ل جوج عناصر اساسيين: سّانطاكس لي كيمتّل شّكل ديالو، ؤ سّيمانتيكية لي كاتمتّل لمعنى. بعض لّونݣاجات كيكونو معرّفين ف شي سطوندار موتّق (بحال لّونݣاج سّي لي معرّف ف من طاراف مونضّامة ايزو)، ؤ كاين لي كاتكون فيه شي نسخة لي طاغية ؤ مستعملة بزاف بلا ماتكون موحّدة بشكل رسمي بحال پورل. نقدرو نقسّمو لّونݣاجات ايضا ل لونݣاجات د لمستوى لعالي، قريبة ل لّوغة د بنادم ؤ سهل ف لفهامة، ؤ لونݣاجات د لمستوى لهابط، لي قريبة ل لّونݣاج د لماكينة ؤ كاتكون صعب ف لفهامة، بحال لاصومبلور. نّضرية د لّونݣاجات هوّا مجال فرعي د لانفورماتيك لي كيعتاني ب دّيزاين، تّطبيق، تّحليل ؤ لكلاصاج ديال لّونݣاجات.
محمد يحيى قاسمي

محمد يحيى قاسمي (مزيود ف 1 يناير 1960 ف وجدة) هوا كاتب و ناقد ادابي، و باحت مغريبي. حياتو. محمد يحيى قاسمي تخرج من جامعة محمد لخامس ف رّباط عام 1988، و خدا ديپلوم د لميتريز ف كلية لاداب ف وجدة، ف موضوع "لكتابة نّقدية عند محمد بن العباس القباج" عام 1991، و دوكتورا د دّولة ف موضوع "نّقد شّيعري لعصري ف لمغريب" عام 2000 من نفس لكلية. و هوا عضو ف تيحاد كتاب لمغريب، و تيحاد كتاب لانتيرنيت لعرب، و تيحاد كتاب لانتيرنيت لمغاربا، و ف مجموعة لبحت ف لقصة لقصيرة ف لمغريب ف كلية لاداب بن مسيك ف كازا، و عضو ف لهيئة سّتيشارية د مجلة "قاف صاد" لي كاتصدر على نفس مجموعة لبحت، و ف لهيئة سّتيشارية د مجلة "نغم" لي كاتصدر ف لمغريب، و ف مجموعة لبحت Protas 3 لخاصة ب اعداد موعجام لؤدابا ؤ رّوائيين ف لمغريب ف كلية لاداب ف قنيطرة.
محمد بن علي رباطي

محمد بن علي رّباطي (1861-1939) كان من بين لفنانين تشكيلين لمغاربة لوالا. كيما كاتوحي كنيتو، تولد رّباطي ف رّباط عام 1861. والاكين، كان ساكن ف طانجا، فين — واخا ماتبعش شي تدريب رسمي — كانو كيعاونوه فنانين ؤروپيين، ؤ فين كان كيمكن ليه ياخد لماطرييل د لوان د لما. ف1903، ولا رّباطي طباخ عند رّسام لارلاندي سير جون لاڤيري، لي ستاقر لاول مرة ف لمغريب ف 1890. لاحض لاڤيري بلي رّباطي كان رسام موهوب ب لوان د لما. معارض. كان لمعرض لول د رّباطي ف ݣوپيل ݣاليري ف لندن عام 1916. دار لمعرض تاني ديالو ف مارساي ف فرانصا عام 1919، ؤ لمعرض تالت ف قصر د لمامونية ف رّباط عام 1922. ستيل. كان كيفضل رّباطي لخدمة ب لوان د لما ف لوراق علا صباغة د زّيت ف توب. كان كيرسم بزاف مدينة طانجا، لقصبة ديالها، ؤ ناس لي فيها. رسم رّباطي شكالات باشارية ب طريقة بسيطة، ؤ كان كيرسم ف لغالبية د لوقت مشهد كبير ملون معا بزاف د ناس. كان ديما كيسني طابلويات ديالو ب لعربية.
مولاي الحسن بنسيدي علي

مولاي الحسن بنسيدي علي (مزيود ف 1 يونيو 1959 ف وجدة) هوّا شاعر ؤ زجّال ؤ كاتب مسراحي ؤ روائي مغريبي. فاميلتو اصلها من صّحرا شّرقية لي دابا تابعة ل دزاير. كان خدا ليصونس ف لحقوق، شعبة لقانون لخاص من جامعة محمد لّول ف وجدة. عضو ؤ اداري ف جمعيات تقافية على لمستوى لمغريب ؤ شمال افريقيا ؤ شّرق لاوسط.
آپل

اپل (بلينݣليزية Apple Inc) هي شركة ميريكانية د التكنولوجيا تاتصنع بزاف د لمّاكن (اورديناطورات، تيليفونات ايفون، مّاكن د لموسيقا ايپود، طابليط ايپاد، ماݣانة اپل ووتش)، و لوجيسيالات. هي الشركة اللي عندها اكبر قيمة ف لعالم (كتر من 366 مليار دولار ف 2021). تاسسات اپل ف 1 ابريل 1976 من ستيڤ دجوبز، ستيڤ ڤوزنياك و رونالد واين. كانت السمية لاصلية د الشركة هي "اپل كومبيوترز"، و لكن تبدلات ف 2007 ل اپل، اللي هي السمية د دابا. ف 2011، مات ستيڤ دجوبز، و ولاّ لمدير د الشركة هو تيم كوك.
الربيع د الشعوب

الربيع د الشعوب ولاّ الربيع لعربي، ولاّ التورات لعربية، هو مجموعة د لحركات لاحتجاجية السلمية اللي وقعات ف بزاف د لبلدان د شمال افريقيا و الشرق لاوسط ما بين اللخر د 2010 و اللخر د 2012. بدا الربيع د الشعوب ف دجنبر 2010 ف تونس، ملّي واحد الشاب سميتو محمد لبوعزيزي حرق راسو، و بدات لمظاهرات تاتكبر تا ولاّت تورة و طاح النضام د الرئيس زين لعابدين بنعلي. بزاف د لبلدان تاترات بالربيع د الشعوب، ما بين اللي كانت فيها تورة، و اللي دازو فيها مضاهرات، و اللي بدات فيها حروب، باقا شي وحدين منها تال دابا. ف مصر طاح النضام د حسني مبارك ف 25 يناير 2011، ف ليبيا تقتل معمر لقدافي ف 20 اكتوبر، و ف سوريا بدات حرب كبيرة ما بين النضام د بشار لاسد و بزاف د لمعارضين ديالو من بزاف د لايديواوجيات. ف لمغريب، كانت لحركة د 20 فبراير، اللي دارت مضاهرات ضد لفساد و لاستبداد، و بقات من فبراير 2011 تال مارس 2014.
الصغير المسكيني

الصغير المسكيني (مزيود ف 1942 ف كازا) كاتب ؤ موخريج مسراحي ؤ شاعر مغريبي. حياتو. قرا ف لمعهد لاسلامي ف تارودانت، ؤ مشا موراها ل جامعة بغداد فين خدا ليصونس ف سّوسيولوجيا عام 1976، ؤ ديپلوم من معهد لبوحوت و دّيراسات لعربية ف بغداد عام 1986. بدا كينشر اعمال من 1960، ؤ اسس فرقة مسرح لورشة ف كازا. نضمّ ل تّيحاد كتاب لمغريب ف 1961، ؤ ساهم ف تاسيس مركز لمسرح تّالت ل لابحات و دّيراسات دّرامية، كيما شرف على ادارة مجلة "المدينة" ف تّمانينات. بزاف د لاعمال ديالو تنشرو ف جورنالات ؤ مجلات ف لمغريب ؤ ف لمنطقة د لمينا. اعمال. سيناريو. كتب سيناريوات ديال افلام ؤ سيريات بحال:
سبتة

سبتة مدينة مستاقلة تابعة ادارياً ل سپانيا على ضّفة شّمالية د لمغريب، بعيدة ب 45 كيلوميطر على طانجا (73 كيلوميطر ب صّوݣان). سبتة من بين لبلايص لقلال ف افريقيا لي باقة تحت حتيلال سپنيولي ؤ ؤروپي، لوخرين هوما مليلية، ݣزاير لكاناري ؤ شي ݣزاير قلال مامسكونينش. لمدينة جات حدا جبل هاشو لي يقدر يكون هوّا لموضع لجانوبي ديال لعمايد د هرقول ف لعصور لقديمة (لحتيمال لاخور هوّا جبل موسى). على راس جبل هاشو كاين ݣصر مستعمل كا قشلة عسكارية سپنيولية. سبتة تاريخياً كاتّعتابر مدينة مغريبية، ؤ كانت تابعة ل مملكة موريطانية ب سميت "ابيلا". فاش تّحتلات لمملكة من عند رّومان، غادي يسمّيوها سيپتيم فراتريس (لخوت سّبعة) ؤلا بختيصار "سيپتيم"، لي منها جات سبتة. سبتة كانت جزء من لامبراطوريات ؤ لممالك لاسلامية لي حكمات لمغريب، ؤ تّحتلات من عند لبرطقيز ف 1415. ف 1580 دازت تحت سّلطة د سپانيا، ؤ من ديك سّاع حاولو بزاف د سّلاطين، من بينهوم مولاي سماعيل باش يسترجعوها، بلا فايدة. بعد 5 د لقرون ديال لحتيلال سّپنيولي لمسيحي، سبتة ولا عندها طابع ؤروپي كتر من ما هوّا موري مغريبي. يلاه تّلت د سّكان د سبتة لي مسلمين، ولاكين شي 63% د سّبتيين اصلهوم مغريبي ؤ كيستعملو دّاريجة بشكل يومي. بزاف د لموهاجرين من افريقيا كيحاولو يدوزو ل ؤروپا من لحدود ديال سبتة، داكشي علاش سّلطات سّپنيولية دايرة عليها حماية امنية كبيرة. اهم لانشطة لقتيصادية ديال سبتة هيّا لادارة لعومومية، صّيناعة د صّيد لبحري، صّيناعة د شّراب، لميطالورجي، ؤ لاصلاح د لماكينات. سّياحة حتا هيّا بدات كاتاخد اهمية ف سّنوات لّخرة. لمؤسسات لمحلية ديالها ف لمستوى لجامعي تابعة ل جامعة غرناطة.
سلام أريفي

سلام لمونس (بلامازيغية: ⵙⴻⵍⵍⴰⵏ ⵍⵎⵓⵏⵙ)، اللي معروف ب سميت سلام اريفي، ولاّ سلام الريفي (تولد ف 1957 ف تفارسيت - مات نهار 23 اكتوبر 2003 ف لحسيمة) كان مغني مغريبي تيغنًي بالريفية. خرّج اول البوم ديالو ف 1979، ملّي كانت عندو 22 عام. من موراها دار بزاف د لاغاني اللي خلاوه معروف بزاف ف لمنطقة ديالو. توفّا نهار 23 اكتوبر 2003 من مورا كسيدة ف الطريق. لاغاني ديالو. سلام اريفي معروف بزاف عند الناس اللي تيسمعو لاغاني الريفية، وعندو عدد د لاغاني لمعروفة، منها بحال دابا:
مليلية

مليلية (ب لامازيغية ⵎⵔⵉⵛ، "مريش" ؤلا ⵎⵍⵉⵍⵜ، "مليلت") مدينة مستاقلة تابعة ادارياً ل سپانيا على ضّفة شّمالية د لمغريب، جات على بعد ديال 14 كيلوميطر تقريبان من ناضور (~16 كيلوميطر صوݣان). مليلية من بين لبلايص لقلال ف افريقيا لي باقة تحت حتيلال سپنيولي ؤ ؤروپي، لوخرين هوما سبتة، ݣزاير لكاناري ؤ شي ݣزاير قلال مامسكونينش. ف لعصور لقديمة، مليلية كانت معروفة ب سميت "روسادير" ؤ كانت من ديما مخدّمة كا مرسا د لباطوات. طاحت ف يد سپانيا ف 1497، ؤ من تما بقات تابعة ليها وخا كانو محاولات ديال لمغاربا باش يردّوها. وحدة ف هاد لمحاولات، فوقت حرب رّيف، قرّبات تصدق ب قيادة محمد بن عبد الكريم الخطابي ف 1921. ف يوليوز 1936، كانت مليلية من لمدون لّولين ف سپانيا لي ناضو ضد لجبهة شّعبية، ؤ ساهمات ب داكشي ف لبدية ديال لحرب لاهلية د سپانيا. فاش لمغريب خدا ستيقلالو على سپانيا ف 1956، خلّات مليلية ؤ مارجّعاتهاش ل لمغريب، بحال اراضي خرة لي كانت مغريبية تاريخياً. ف 1995، قبلات لحوكومة د سپانيا باش تعطي ل مليلية ؤ سبتة حوكم داتي ف اطار سّيادة د سپانيا. لقتيصاد د مليلية معتامد على ليكسپور ديال لحديد لي كيتمنجم ف جبال رّيف، ب لاضافة ل لميطالورجي، تّيكستيل، ؤ تاخرّازت. سّرابس، سيرتو سّياحة، حتا هوما كيلعبو دور متزايد ؤ كيشكلو جزء موهيم من لقتيصاد د لمدينة. جوج تلات ديال سّكان د مليلية كاطوليكيين، ؤ لما باقي اغلبية مسلمين.
عباس الجيراري

عباس الجيراري، تولد ف 15 فبراير 1937 ف رّباط ؤ توفا ف 20 يناير 2024 ف نفس لمدينة، هو كاتب ؤ باحت مغريبي ؤ مستشار د لماليك محمد سّادس من 1999 تال لموت ديالو. عندو عاداد كبير د لانتاجات لادابية ؤ لفكرية من بينها تحقيق ؤ تقديم دواوين ديال لملحون، ؤ هوا عضو ف بزاف د لجمعيات ؤ لهيئات تّقافية ؤ لفكرية ف لمغريب ؤ على برا. حياتو. عباس الجيراري تزاد ف فاميلة علمية. بّاه عبد الله الجيراري كان حتا هوّا اديب ؤ عالم. عباس قرا ف ليسي لّيمون ؤ موراها ف ليسي مولاي يوسف، ؤ من بعد مشا ل مصر باش يقرا ف جامعة لقاهيرة، لي حصل فيها على ليصونس ف لّوغة ؤ لاداب لعربي عام 1961، لماسطر عام 1965، ؤ ف عام 1969، خدا دوكتورا د دّولة ف لاداب. مشا موراها ل سّوربون ف فرانسا ؤ خدا بورس ديال فولبرايت باش يقرا ف لميريكان. ف 1962، كان خدم سيكريتير ف سّيفارة د لمغريب ف مصر. من 1966، كان ؤستاد د لاداب ف جامعة محمد لخامس ف رّباط و ف كلية لاداب ف فاس. ؤ ولا عضو ف لّجنة لادارية و لمكتب تّنفيدي ديال نّقابة لوطنية د تّعليم لعالي من 1969 تال 1973، مودير د دّيراسات لعالية ف جامعة محمد لخامس ف 1982، ؤستاد ف لمدرسة لمولوية من 1979 تال 2000، ؤ كان ل مدة قصيرة عاميد ديال كلية لاداب ف جامعة لقاضي عياض ف مراكش ف 1980. كان ايضا عضو ديال مكتب اكاديمية لمملكة لمغريبية، لامين لعام ديال مركز دراسات لاندلس و حوار لحضارات، رائيس لمجلس لعلمي لاقليمي ديال ولاية رّباط ؤ سلا (من 1994 تال 2000)، ؤ مكلف ب مهمة ف دّيوان لملكي من 1999 تال 2000، فاش ولا مستشار د لماليك بشكل رسمي. عباس الجيراري مجوج ب حميدة الصائغ لي حتا هيّا كاتيبة ؤ اكاديمية، ؤ عاوناتو ف تجميع ؤ تقديم بعض لكتوبا ديالو، ؤ 3 د لولاد ف لحياة هوما الوف الجيراري لي خدّامة ؤستادة جامعية د لماط ف لميريكان، محمد الجيراري، لي عندو دوكتورا د دّولة ف لانفورماتيك من جامعة كينت ف لميريكان، ؤ ريم الجيراري لي كانت خدّامة ف وزارة لخارجية، ؤ طرجمات كتابو "الاسلام و اللائكية" ل نّڭليزية. مساهمات ؤ مواقف فكرية. ساهم عباس الجيراري بشكل كبير ف تطوير لحياة لفكرية ف لمغريب، سوا ب لانتاجات ديالو، والا ب تاطير اجيال طالعة ديال لباحيتين ؤ لاساتيدة، والا ب لمشاركة ف ندوات ؤ موحاضرات ؤ مؤتمرات ؤ برامج ف لاداعة ف لمغريب ؤ برا. من بين لمسايل لي بانت فيها سميتو بزاف، لمسالة ديال حوار لاديان ؤ لحضارات، ؤ تقريب لمداهب لاسلامية، ؤكان عطا 9 د دّوروس ف دّوروس لحسنية لي كانت تقليد رمضاني بداه لماليك لحسن تّاني ؤ ستامر ف عهد لماليك محمد سّادس. دافع ف لكتابات ديالو على لّوغة لعربية، ؤ على لاسلام ف تّيهامات لي توجّهات ليه ب لارهاب ؤ تّطرف. ف 27 يونيو 2009، دار جايزة عبد الله الجيراري ف لفيكر ؤ لاداب، ف اطار نّادي الجيراري لي هوّا نادي فيكري كان بدا من 1930. اعمال. عباس الجيراري عندو كتر من 100 عامال ادابي على لفيكر، تّقافة ؤ تّاريخ، لي تنشرو ؤلا ف طور نّشر من بينهوم:
العباس جدة

العباس جدة (مزيود ف 1955 ف فاس) كاتب مسراحي ؤ ؤستاد د لفلسفة مغريبي. عندو كتابات كاتنتاقد لمسرح لمغريبي، و كان عضو ف لجنات تحكيمية ديال مهرجانات مسراحية. حياتو. كبر ف فاميلة فقيرة ؤ قرا ف ليسي بن خلدون. مشا موراها ل جامعة سيدي محمد بن عبد الله ف ضهر لمهراز، ؤ تخرّج ب ليصونس ف لفلسفة. ولا ؤستاد د لفلسفة ف سوق سّبت من 1980، قرّا ف عين تاوجطات عامين، ؤ ف 1991 تحوّل ل ليسي عمر بن لخطاب ف مكناس. ف 2012 نتاقل ل قنيطرة. كان كيبغي لفنون د لمسرح ؤ لفراجة من صغرو، ؤ من فاش كانت عندو 12 عام، كان كيمشي ل ساحة لماكينة ؤ ساحة باب بوجلود باش يشوف لحلاقي لي كيتعاودو فيهوم حكايات ؤ تّمتيليات، ؤ لموسيقا شّعبية، ؤ شّطيح ؤ لبوكس. كان حتا متبّع لعروض لمسراحية ديال لفراقي د لمسرح ف فاس، بحال لمسرح شّعبي، ليتيحاد لفني و مسرح طّاليعة، ؤ موعجاب ب مومتيلين بحال محمد تيمد ؤ محمد الكغاط. ف 1974، نضمّ ل فرقة لّيواء لمسراحي باش يولّي مومتيل. دخل ل عالم لكتابة لمسراحية ف وقت معطل نسبيا، حيت كان كيعتاقد بلي لكتابة مايقدّو عليها غير نوخبة د لموتقّافين. اول عامال مسراحي ديالو كان ف 1984 ب عنوان "درس في التاريخ". دّافع لي كان عندو باش يبدا يكتب اعمال مسراحية هوّا لمستوى لعيّان لي شافو ف لمسرح لمغريبي، موقارنة معا لمسارح لعالمية. لعباس جدة مجوّج ؤ عندو 3 د لولاد.
إينوي

اينوي (بلحرف اللاتيني:Inwi)، هي شركة مغريبية ديال لاتصالات تاسسات ف 1999، وكاين لمقر ديالها ف الدارلبيضا. ملّي بدات فاللول كانت مشروكة مع الشركة لفرانساوية د وانادو. ف 2004 خرجات فرونس طيليكوم منها وباعتها للتجاري وافابونك و صندوق لايداع والتدبير. ف 2007 بدلات السمية ل وانا، و ف 2010 بدلاتها عاوتاني لاينوي. اينوي هي تالت اكبر شركة ديال لاتصالات ف لمغريب، و خدامة ف بزاف د لحوايج بحال التيليفون ديال الدار، الريزو د لپورطابل، لانتيرنيت، و الصوت على اي پي. لمؤسس د الشركة هو كريم زاز و الشركة لوطنية د لاستتمار، ودابا تابعة للشركة د المدى (ديال لقصر د لمغريب)، والشركة لكويتية زين (عندها فيها 31%).
عبد المجيد سعد الله

عبد المجيد سعد الله (مزيود ف 4 ابريل 1954 ف كازا) كاتب مسراحي مغريبي. عندو ديپلوم د لميتريز ف لقانون لخاص، ؤ دار تكوين مسراحي ف معهد لكهف ف پاري، و ف معهد جاك پريڤير ف مارسي.
عبد السلام أحيزون

عبد السلام احيزون (بلامازيغية: ⵄⴱⴷⵙⵍⴰⵎ ⴰⵀⵉⵣⵓⵏ - تولد ف 20 ابريل 1955 ف تيفلت) مهندس و بيزنيسمان و سياسي مغريبي. هو الرئيس د لجامعة لملكية لمغربية د العاب لقوى من 2006، و كان الرئيس لمدير لعام د تيصالات لمغريب من 2001 تال 25 فبراير 2025، ملي خدا بلاصتو محمد بنشعبون. كان وزير د لبريد و لاتصالات من 1992 ل 1995، و وزير د لاتصالات من 1997 ل 1998. احيزون مهندس متخرّج من طيليكوم پاري، اللي خدا الديپلوم ديالها ف 1977. ف 2016، بانت السمية ديال احيزون ف لقضية د خدام الدولة، اللي خداو فيها شي ناس اراضي رخيصة بزاف من الدولة، و بقل من التمن ديالها.
الحسين الشعبي

الحسين الشعبي (مزيود ف 1960 ف اڭادير) كاتب مسراحي مغريبي. عندو بزاف د نّوصوص لمسراحية لي تمتّلات فوق لخشبة د لمسرح، ؤ لبعض منها تّنشر ف كتوبا. ؤ كيكتب مقالات نقدية تنشرات ف جّورنالات ؤ شارك ف بزاف د تّضاهورات ؤ لانشطة لفنية. الحسين الشعبي شاد لمنصب ديال نايب رئيس تّعاضدية لوطنية د لفنانين. حياتو. الحسين الشعبي تزاد ف اڭادير شوية مورا زّلزال لي ضرب لمدينة.
علال بن عبد الله

علال بن عبد الله الزروالي، تولد ف 1916 ف هوارة ولاد رحو ف لاقليم د ݣرسيف، مات ف 11 شتنبر 1953 ف الرباط، كان مناضل مع لمقاومة ضد لاستعمار لفرانساوي للمغريب. تعرف بن عبد الله ملّي بغا يقتل السلطان اللي عيناتو فرانسا بلاصة محمد لخامس (السلطان محمد بن عرفة) ف الطريق د الصلاة د الجمعة. قبل ما يوصل ليه، قبطوه لبوليس د فرانسا، و قتلوه ديك الساعة ف 8 د لقرطاسات. من ديك الساعة و علال بن عبد الله محسوب بطل وشهيد ف التاريخ د لمغريب، و تسمّا عليه واحد من اكبر الشوارع ف الرباط. دفنو لفرانساويين علال بن عبد الله ف النواحي د زعير، و لقبر ديالو ما معروفش. حياتو. علال بن عبد الله كان خدّام معلّم صباغ ف ݣرسيف.